ตลาดหุ้นสหรัฐฯปิดบวก
ตลาดหุ้นสหรัฐฯ ปิดบวกเล็กน้อย จากแรงหนุนของข้อมูลภาคการผลิตที่ดีขณะที่ราคาน้ำมันปิดในกรอบแคบ
1 ก.ย. 2554

ตลาดหุ้นสหรัฐฯ ปิดบวกเล็กน้อย จากแรงหนุนของข้อมูลภาคการผลิตที่ดีขณะที่ราคาน้ำมันปิดในกรอบแคบ
ตลาดหุ้นสหรัฐฯเมื่อวันพุธ(31ส.ค.) ปิดบวกเล็กน้อย จากแรงหนุนของข้อมูลภาคการผลิตที่ดีเกินคาดหมายในดินแดนสำคัญทางอุตสาหกรรมของประเทศ       ดัชนีหุ้นดาวโจนส์ เพิ่มขึ้น 52.98 จุด (0.46 เปอร์เซ็นต์) ปิดที่ 11,612.93 จุด แนสแดค เพิ่มขึ้น 3.35 จุด (0.13 เปอร์เซ็นต์) ปิดที่ 2,579.46 จุด เอสแอนด์พี เพิ่มขึ้น 5.76 จุด (0.47 เปอร์เซ็นต์) ปิดที่ 1,218.68 จุด ขณะที่ราคาน้ำมันปิดในกรอบแคบท่ามกลางปัจจัยผสมผสานจากสัญญาณอุปทานตึงตัวและดอลลาร์ที่แข็งค่าขึ้น  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 9 เซนต์ ปิดที่ 88.95 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 83 เซนต์ ปิดที่ 114.85 ดอลลาร์ต่อบาร์เรล